Departmanu za komunikologiju i novinarstvo

Nastavno-naučnom veću Filozofskog fakulteta u Nišu

**Predmet: izveštaj sa studijskog boravka u inostranstvu**

Odlukom Nastavno-naučnog Veća Filozofskog fakulteta u Nišu odobreno mi je odsustvo u trajanju od 25. septembra do 8. oktobra radi učešća na dve konferencije u Kanadi:

1. 28 septembra u Torontu: International Conference on Information and Education Innovations
2. 5-6 oktobra u Otavi: International Conference on Social Science and Humanities (ICSSH-19)

Prva konferencija se pokazala kao pravi izbor jer sam uspela da uspostavim kontakte sa više profesora sa Univerziteta u Torontu (UofT), koji je trenutno rangiran kao 19. fakultet na svetu po svojim rezultatima. Dogovorila sam okvirno rad na zajedničkom projektu i potencijalno otvorila mogućnost za buduću saradnju. Za sada je u planu istraživanje na temu upotrebe novih medija u srednjim školama. Sastavljen je upitnik i do sada ga je popunilo preko 100 ispitanika iz Toronta. U planu je da se isti upitnik distribuira u srednjim školama u Nišu, Beogradu i Novom Sadu i da se uporedni rezultati objave u nekom od vodećih naučnih časopisa u svetu. Osim toga, sakupila sam dovoljno litarature i ideja za više novih predmeta koje ću ponuditi u reakreditaciji, a planiram i da uvedem inovacije u samu nastavu po uzoru na iskustva sa Univerziteta u Torontu.

Druga konferencija je bila u Otavi i za teme kojima se bavim je manje značajna, ali sam i tamo uspela da sakupim literaturu i ideje za buduće radove.

U Nišu, 10.11.2019. Prof. dr Dragana Pavlović

